କଟକ,ଫେବୃଆରୀ ୧୬ (ଲୋକାଲ ୱାୟାର): କଟକ ମହାନଗର ନିଗମ(ସିଏମସି)ର ୨୦୧୮-୧୯ ଆର୍ଥିକ ବର୍ଷରେ ପୂର୍ବ ବର୍ଷ ତୁଳନାରେ ୧୬ କୋଟି ଟଙ୍କା ଟିକସ ହ୍ରାସ ପାଇଥିବାରୁ ଟିକସ ଖିଲାଫକାରୀଙ୍କ ବିରୋଧରେ କାର୍ଯ୍ୟାନୁଷ୍ଠାନ ଗ୍ରହଣ କରିବାକୁ ନିଷ୍ପତ୍ତି ନିଆଯାଇଥିବା ଜଣେ ଅଧିକାରୀ ରବିବାର ଦିନ କହିଛନ୍ତି ।
ବିଶେଷ କରି ସିଏମସିର ହୋଲଡିଂ ବା ଗୃହ ଟିକସ ବାବଦରେ ବିଭିନ୍ନ ସରକାରୀ ଓ ବେସରକାରୀ ଲୋକ ତଥା ଅନୁଷ୍ଠାନ ଏବଂ ଦୋକାନ ଭଡା ବାବଦରେ କୋଟି କୋଟି ଟଙ୍କାର ଟିକସ ବକେୟା ପଡିଛି ।
ଇତିମଧ୍ୟରେ ବିଏମସି ଟିକସ ଖିଲାପକାରୀଙ୍କ ସ୍ଥାବର ଓ ଅସ୍ଥାବର ସମ୍ପତ୍ତି ସମେତ ବ୍ୟାଙ୍କ ଆକାଉଣ୍ଟ ସିଲ କରିବାକୁ ପଦକ୍ଷେପ ନେଇଥିବା ବେଳେ ସିଏମସି ସେପରି କଡା ପଦକ୍ଷେପ ନିଆଯାଇନଥିଲେ ମଧ୍ୟ ଟିକସ ଫାଙ୍କୁଥିବା ଅନୁଷ୍ଠାନ ଓ ଲୋକଙ୍କର ଏକ ଏକ ସ୍ବତନ୍ତ୍ର ଡାଟାବେସ ପ୍ରସ୍ତୁତ କରାଯାଇଛି ।
ଖୁବଶୀଘ୍ର ସେମାନଙ୍କୁ ଟିକସ ପଇଠ ସଂକ୍ରାନ୍ତୀୟ ନୋଟିସ ଜାରି କରାଯିବା ସହ ୨୦୨୦-୨୧ ଆର୍ଥିକ ବର୍ଷରେ ଶତପ୍ରତିଶତ ଟିକସ ଆଦାୟ ପାଇଁ ସିଏମସି ପଦକ୍ଷେପ ନେଇଛି ।
